Document ID: /roh_data/filtered/swiss_laws_in_ROHinterleaved.jsonl.gz/29779

This text was translated from DE into Rumantsch Grischun.

Die Zentrale Ausgleichsstelle nach Artikel 71 führt ein zentrales Register der laufenden Geldleistungen, einschliesslich der verfügbaren Angaben über die Gewährung ausländischer Leistungen, mit dem Zweck:a. den Bezug von unrechtmässigen Geldleistungen zu vermeiden;b. Transparenz über die gewährten Geldleistungen herzustellen;c. die Anpassungen der Geldleistungen zu unterstützen. Sie erfasst darin: a. die laufenden Geldleistungen;b. Todesfälle und Zivilstandsänderungen von rentenberechtigten Personen und, sofern vorhanden, das Geburtsdatum des Ehegatten oder des eingetragenen Partners. Sie meldet den Ausgleichskassen Todesfälle und Zivilstandsänderungen und stellt den Stellen nach Artikel 50b Absatz 1 die erforderlichen Daten zur Verfügung. Eingefügt durch Ziff. I des BG vom 17. Juni 2022 (Modernisierung der Aufsicht), in Kraft seit 1. Jan. 2024 (AS 2023 688; BBl 2020 1).

L’Uffizi central da cumpensaziun tenor l’artitgel 71 maina in register central da las prestaziuns currentas en daners, che cuntegna er las indicaziuns disponiblas davart la concessiun da prestaziuns estras, cun l’intent:a. d’evitar la retratga da prestaziuns illegalas en daners;b. da procurar per transparenza davart las prestaziuns en daners concedidas;c. da sustegnair las adattaziuns da las prestaziuns en daners. En quest register inscriva el: a. las prestaziuns currentas en daners;b. ils mortoris e las midadas dal stadi civil da las persunas che han il dretg d’ina renta e, sche quai è enconuschent, la data da naschientscha dal conjugal u dal partenari registrà. El annunzia ils mortoris e las midadas dal stadi civil a las cassas da cumpensaziun e metta a disposiziun las datas necessarias als posts tenor l’artitgel 50b alinea 1. Integrà tras la cifra I da la LF dals 17 da zer. 2022 (modernisaziun da la surveglianza), en vigur dapi il 1. da schan. 2024 (AS 2023 688; BBl 2020 1).